Suomesta kansainväliseen kuuluisuuteen nousseita yhtyeitä | Punainentalo
Punainentalo
Kansainvälisiä bändejä
Suomalaisia kansainvälisesti kuuluisia laulajia
Suomesta kansainväliseen kuuluisuuteen nousseita yhtyeitä
Toisinaan Wigwam tai Hurriganesin väitetään olevan kansainvälisiä 1970-luvun bändejä, mutta nämä eivät itse asiassa lyöneet itseään läpi muutamaa myytyä levyä Ruotsissa ja Englannissa lukuun ottamatta. Hanoi Rocks mainitaan useassa kansainvälisestikin merkittävässä julkaisussa arvostettuna bändinä. Hanoi Rocks oli aktiivinen vuodet 1979–1985. Tyyliä kutsutaan glam rockiksi. Taustalla on kuitenkin perinteinen rock and roll ja blues ja bändiä arvostettiin suuresti teknisesti laadukkaasta musiikista, kitarariffeistä ja sointukuluista. Yhtye on yhä suosittu Japanissa, Yhdysvalloissa ja Britanniassa. Yhtyeen menestynein single oli 1984 ”Up around the bend”.
Smack, 1982–1990, sai hetken verran maistella mainetta Yhdysvalloissa. Yhtyeen kaksi ensimmäistä albumia julkaistiin myös Pohjois-Amerikassa, jossa se kävi lyhyellä kiertueella vuonna 1987. Sellaiset bändit kuin Guns N´ Roses ja Nirvana ovat maininneet Smackin haastatteluissa eräänä vaikutteenaan.
Billboardin soittolistoilla ensimmäinen suomalainen yhtye oli Havana Black. Sitä seurasi Waltari ja Stratovarious, jotka kuitenkin menestyivät pääasiassa Euroopassa. 2000-luvulla HIM, The Rasmus ja Nightwish ovat saaneet mainetta ulkomailla. HIM on myynyt Yhdysvalloissa kultalevyyn oikeuttavan määrän ja Rasmus on noussut useassa maassa listaykköseksi.
Eniten esityskorvauksia ulkomailta saa Jean Sibeliuksen säveltämä Viulukonsertto. Sibeliusta soitetaan radiossa, televisiossa ja konserteista. Korvaukset kertovat siitä, kuinka paljon teoksia käytetään ulkomailla, kertoo tekijänoikeusjärjestö Teosto. Teoston mukaan vain Rasmus pääsee 10 eniten soitetun bändin tekijänkorvauslistalle. Muita soitettuja yhtyeitä ovat Bomfunc MC ja Kwan.
Suomalaisia kansainvälisesti kuuluisia laulajia →